Фридерике Майрьокер
Какво ти е нужно

Превод от немски: Венцеслав Константинов, —

chitanka.info

На Хайнц Лунцер

какво ти е нужно? едно дърво един дом да

разсъдиш колко голям колко малък е животът като човек

колко голям колко малък щом вдигнеш очи към листака

изгубиш се в зелена разточителна хубост

колко голям колко малък обмисляш колко кратък е

твоят живот с живота на дърветата го сравняваш

нужно ти е едно дърво нужен ти е един дом

но не само за себе си само един ъгъл един покрив

да седиш да мислиш да спиш да сънуваш

да пишеш да мълчиш да виждаш приятеля

звездите тревата цветята небето

1992

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.